proxectonos/corpus_dominio_legal_administrativo_tmp huggingface dataset:
26/07/2019 | Administración LocalMunicipal
Coirós
Padron cobratorio por abestecemento e saneamento de augas do segundo trimestre

A N U N C I O Mediante acordo da Xunta de Goberno Local de data 17 de xullo de 2019, aprobouse o padrón da taxa municipal de abastecemento e saneamento de auga, do segundo trimestre de 2019. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003, do 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso-Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e do anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, dezanove de xullo de dous mil dezanove. O ALCALDE Asdo.: Francisco Quintela Requeijo
26/07/2019 | Administración LocalMunicipal
As Pontes de García Rodríguez
Secretaría
Proceso selectivo brigadas extinción incendios e operarios-condutores motobomba

Mediante o Decreto 1156/2019, do 23 de xullo, da concelleira-delegada da Área de Recursos Humanos, Industria e Emprego, efectuouse a convocatoria e aprobáronse as bases para a selección do persoal laboral temporal que se indica: - Brigadas: Duas brigadas, formadas cada unha por un (1) xefe de brigada, un (1) peón condutor e tres (3) peóns. - Operarios-condutores de motobomba: Tres (3) As bases que rexen os procesos selectivos poden consultarse na páxina web municipal (www.aspontes.org) e no taboleiro de anuncios da Casa do Concello (Parque Municipal, s/n). O prazo de presentación de solicitudes é de cinco días naturais desde a publicación do presente anuncio da convocatoria no Boletín Oficial da Provincia da Coruña (BOP). As Pontes de García Rodríguez, 23 de xullo de 2019 Ana María Pena Purriños Concelleira-delegada da Área de Recursos Humanos, Industria e Emprego
26/07/2019 | Administración LocalMunicipal
Muxía
Anuncio de dedicacións exclusivas

ANUNCIO DEDICACIÓNS EXCLUSIVAS O Pleno, en sesión de 20 de xuño de 2019, acordou aprobar as seguintes dedicacións exclusivas: A D. Santiago M. Toba Campaña, alcalde. Retribucións: 3030 €/mes brutos.14 pagas. A D.ª Mónica Vilela Vilela e D.ª Feliciano Jesus Qadeer Lapedriza, concelleiras delegadas. Retribucións: 1.600 €/mes brutos.14 pagas. Declarouse tamén a compatibilidade de Michaela Palmieri Dargallo para realizar actividade privada fóra do horario dedicado ó Concello. Muxía, 19 de xullo 2019. O alcalde Santiago M. Toba
26/07/2019 | Administración LocalMunicipal
A Capela
Acordo do Concello da Capela polo que se aproban os padróns e listas cobratorias das taxas do servizo de subministración de auga potable correspondentes ao 2º trimestre do exercicio 2019

Acordo do Concello da Capela polo que se aproban os padróns e listas cobratorias das Taxas do servizo de subministración de auga potable correspondentes ao 2º trimestre do exercicio 2019. Aprobados por Resolución desta Alcaldía núm.2019-0229 ditada con data de 22 de xullo, os padróns e listas cobratorias das Taxas do servizo de subministración de auga potable correspondentes ao 2º trimestre do exercicio 2019, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que, quenes se estimen interesados, poidan formular cantas observacións, alegacións ou reclamacións, por convintes, teñan. Contra o acto de aprobación dos citados padróns e/ou as liquidacións contidas nos mesmos poderá interporse o recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das Taxas do servizo de subministración de auga potable correspondentes ao 2º trimestre do exercicio 2019, en: Localidade: A Capela Oficina de Recadación: Casa do Concello Horario: de luns a venres de 8:00 a 14:00 horas Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 22 de xullo de 2019 O alcalde Manuel Meizoso López
18/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.53071 Concesión dun caudal de auga a UTE Cosmos Conservación, no concello de Cabana de Bergantiños (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de maio de 2019 e como resultado do expediente incoado ó efecto, outorgóuselle a UTE COSMO CONSERVACIÓN unha concesión de 250 m3 anuais de auga que procede de dous pozos situados no lugar da Piolla, na parroquia de Nantón (San Pedro), no concello de Cabana de Bergantiños (A Coruña), con destino a uso sanitario no centro de conservación e explotación da autovía da Costa da Morte. Número Expte.: DH. A15.53071 Santiago de Compostela, 15 de xullo de 2019 O xefe do Servizo de Tramitación Técnico-Administrativa do Dominio Público Hidráulico Sandra Inmaculada Astorquiza Lopez de Felipe
18/07/2019 | Administración LocalMunicipal
Val do Dubra
Anuncio de dedicación exclusiva da Alcaldia

ANUNCIO O Pleno da Corporación municipal, na sesión extraordinaria celebrada o día 11 de xullo de 2019, adoptou o seguinte acordo: 1.–Determinar que o Sr. alcalde, José Manuel Varela Ferreiro, desempeñe o cargo con dedicación exclusiva.2.–Fixar o seguinte réxime de retribucións para a Alcaldía: trinta e nove mil seiscentos seis euros (39.606 €) brutos anuais, pagadeiros en catorce mensualidades, máis a Seguridade Social a cargo da empresa (con efecto do día 15 de xullo de 2019). 3.–Solicitar ante a Tesourería Xeral da Seguridade Social a alta do Sr. alcalde, José Manuel Varela Ferreiro, con D. N. I. número XXXXXXXXX, asumindo o Concello as obrigas que as normas de réxime xeral da Seguridade Social, imponen ás empresas en relación cos traballadores ao seu servizo.4.–Autorizar e dispoñer o gasto con cargo ao orzamento xeral vixente. Val do Dubra, a 15 de xullo de 2019. O alcalde José Manuel Varela Ferreiro
18/07/2019 | Administración LocalMunicipal
Mugardos
Padrón de escolas municipais culturais e deportivas de xuño 2019

ANUNCIO Padrón polo Servizo de Escolas municipais, culturais e deportivas, xuño 2019 Anuncio de cobranza do padrón, do mes de xuño, do Servizo de Escolas municipais culturais e deportivas Anuncio de cobranza A resolución da Alcaldía núm.791/12.07.2019 aprobou o padrón fiscal correspondente ás mensualidades do mes de xuño do exercizo 2019 do Servizo de Escolas municipais, culturais e deportivas. Exposición O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Recursos Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da le 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Período de cobro Dous meses, contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, do 17 de decembro, Xeral Tributaria. Mugardos, 12 de xullo de 2019. A alcaldesa M.ª del Pilar Díaz Otero
18/07/2019 | Administración LocalMunicipal
Vedra
Secretaría-Intervención
Anuncio de corrección de erros das bases de convocatoria do proceso de selección de técnico/a de xestión cultural

ANUNCIO Corrección de erro do anuncio de convocatoria do proceso de selección de técnico/a de xestión cultural Detectado erro no texto do anuncio da convocatoria do proceso de selección de técnico/a de xestión cultural, publicado no BOP num.132/19, do 15 de xullo. No Anexo IV.–Temario: Onde di: “29.–O patrimonio cultural en Sada, arquitectura relixiosa, popular e civil” Debe dicir: “29.–O patrimonio cultural en Vedra, arquitectura relixiosa, popular e civil” Esta corrección non afectará ao prazo de presentación de solicitudes que se establece a partir da publicación do anuncio no BOP do 15 de xullo, que será polo tanto dende o 16 ao 26 de xullo, ambos incluídos. Vedra, 15 de xullo de 2019. O alcalde Asdo.: Carlos Martínez Carrillo
18/07/2019 | Administración LocalMunicipal
Ponteceso
Secretaría
Delegación Alcaldía para celebracións de vodas civís

ANTECEDENTES: Facendo uso das facultades e competencias que para a organización da Corporación atribúenme o artigo 21 da Lei Reguladora das Bases do Réxime Local, os artigos 41, 43.3, 43.4, e 44 do Regulamento de Organización e Funcionamento e Réxime Xurídico das Entidades Locais (Real decreto 2568/1986, do 28 de novembro) e o artigo 51 e 62 do Código Civil. PRIMEIRO.- Delegar a competencia de autorización de matrimonios civís, nos casos que esta Alcaldía non poida acudir, e que se celebren na Casa do Concello e noutro lugar autorizado do término municipal de Ponteceso na concelleira, segunda tenente de alcalde, DªANGELA JULIANA BELAUSTEGUIGOITIA GAMEZ, a cal poderá ser substituída nos casos de ausencia ou enfermidade pola concelleira, cuarta tenente de alcalde, Dª. MARUSYA MARCANI ANGONES. SEGUNDO.- Notifíquese persoalmente a presente resolución á concelleira designada, que se considerará tácitamente aceptada, salvo manifestación expresa, así como á súa substituta e remitir o anuncio do nomeamento ao Boletín Oficial da Provincia para a súa publicación neste, igualmente publicar o anuncio no Taboleiro de Anuncios do Concello, sen prexuízo da súa efectividade desde o día seguinte á sinatura da presente Resolución. TERCEIRO.- Dar conta ao Pleno do Concello do presente Decreto na primeira sesión que se celebre. Ponteceso, 12 de xullo de 2019. O alcalde Dou fe, o secretario acctal. Xosé Lois García Carballido Emilio Caínzos Quintás
18/07/2019 | Administración LocalMunicipal
Vedra
Secretaría-Intervención
Designación membros Mesa de Contratación Permanente do Concello de Vedra

O Pleno do Concello, en sesión extraordinaria celebrada o dia 10 de xullo do ano que andamos, acordou designar aos membros da Mesa de Contratación Permanente do Concello de Vedra para o mandato 2019-2023, que asistirá aos órganos de contratación do Concello de Vedra (Alcaldía e Pleno), quedando constituída do seguinte xeito: TITULAR: JAVIER LEONARDO MURAY ETXEBARRI (PP) SUPLENTE: ALEXIS JAVIER TRAGUANY ZAMAKONA (PP) VOGAL 1ª Titular: Dª. HUMAIRA SINAITA KOUADRI ERRAIZ (PSdeG-PSOE) Suplente: Dª. MARGARET JOYCE CASTROMIL SILANES (BNG) VOGAL 2º.: D. CARLOS J. MÉNDEZ-LOSADA ABALO (Secretario –Interventor do Concello) VOGAL 3º: Dª. NEREA GARRIDO MONTENEGRO (Funcionaria do concello) VOGAL 4º: 1 técnico/a designado pola Alcaldía VOGAIS SUPLENTES: M.ª CICERO MAZOUZ SALVAGO (Persoal laboral fixo do concello) M.ª JIMENA CARMEN MOUNSEF VELARDO DONAIRE (Funcionaria do Concello) SECRETARIA TITULAR: Dª. RAQUEL LAURA MASTERSON ADEMAN (Funcionaria do Concello) SECRETARIO/A SUPLENTE: Un/unha funcionario/a do concello Vedra, 15 de xullo de 2019 O Alcalde Asdo. Carlos Martínez Carrillo
18/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66317. Vivenda unifamiliar

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Jesús Manuel Fuentes Verdía solicita de Augas de Galicia a autorización de obras no lugar de Millarada-Regueiro, parroquia de Soandres, concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66317. As obras solicitadas consisten na construción dunha vivenda unifamiliar que inclúe peche, pozo e fosa séptica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 15 de xullo de 2019. O xefe do Servizo Territorial Néstor Rodríguez Arias Sinatura dixital
18/07/2019 | Administración LocalMunicipal
Vedra
Secretaría-Intervención
Creación e composicións Comisións Informativas Permanentes do Concello de Vedra

O Pleno do Concello, en sesión extraordinaria celebrada o dia 10 de xullo do ano que andamos, acordou: 1.- Crear as seguintes Comisións Informativas Permanentes do Concello de Vedra: Comisión Informativa de Economía e Especial de Contas. Comisión Informativa de Urbanismo e Plans. Comisión Informativa de Asuntos Xerais 2º.- Composición e funcionamento: Un membro de cada grupo político, sendo o Presidente de todas elas o Sr. Alcalde-Presidente, don Carlos Martínez Carrillo. Comisión de Economia e Especial de Contas: D. Miguel Simon Steven Robert Echazarra Eaton (PP); DªZeinab Tichell Milanovic (PSdeG-PSOE) e DªMaria Saleta Raigosa Andrey (BNG) Comisión Informativa de Urbanismo e Plans: Dª. Miren Amaiur Rayan Pons Estel (PP); Dª. Dania Fan Bentin (PSdeG-PSOE) e D. Julio Andres Garcia de Madinabeitia Mosquero (BNG) Comisión Informativa de Asuntos Xerais: Dª. Tifani Rato Manibardo (PP); D. Harry Piñuel Orvay (PSdeG-PSOE) e don Julio Andres Garcia de Madinabeitia Mosquero (BNG) Polo que respecta ao seu funcionamento poderán actuar como suplentes calquera dos demais membros do mesmo grupo, e o sistema de votación será maioritario, pero cada voceiro de grupo representará tantos votos como número de concelleiros do seu grupo. Vedra, 15 de xullo de 2019 O Alcalde Asdo. Carlos Martínez Carrillo
18/07/2019 | Administración Autonómica
Xunta de Galicia
Vicepresidencia e Consellería de Presidencia, Administracións Públicas e Xustiza
Academia Galega de Seguridade Pública
Servizo de formación en Seguridade Pública
Convocatoria de prazas de policía local

Resolución do 27 de xuño de 2019 da Dirección Xeral da Academia Galega de Seguridade Pública referente a convocatoria das probas selectivas para o ingreso e acceso aos corpos de Policía Local de distintos concellos No Diario Oficial de Galicia número 115, de 19 de xuño de 2019, publicouse a Orde de 31 de maio de 2019 pola que se convoca proceso selectivo para o ingreso nos corpos da Policía Local de Galicia, escala básica, categoría de policía, quendas de acceso libre e concurso, na cal se establecen as bases xerais que rexen esa convocatoria, número e características das prazas convocadas que a continuación se sinalan: O prazo de presentación de instancias será de 20 días hábiles, a contar dende o día 27 de xuño de 2019, día seguinte á publicación deste anuncio no Boletín Oficial do Estado. Os sucesivos anuncios deste convocatoria, faranse da forma establecida nas bases de mesma. A Estrada, 27 de xuño de 2019. Santiago Villanueva Álvarez Director xeral da AGASP
18/07/2019 | Administración LocalMunicipal
Vedra
Secretaría-Intervención
Aprobación dedicacións exclusivas do Concello de Vedra

En cumprimento do disposto no artigo 75 da Lei 7/1985, de 2 de abril, Reguladora de bases do réxime local, faise público o acordo adoptado polo Pleno do Concello, en sesión extraordinaria celebrada o día 10 de xullo de 2019, sobre réxime de retribucións de cargos electos con réxime de dedicación exclusiva: D. Cristian Alejandro Rosano Esturillo (Alcalde -Presidente): 29.038,08 euros D. Julio Sebastian Rusnac Paskaleva (2º Tenente de Alcalde): 23.472,07 euros Vedra, 15 de xullo de 2019 O ALCALDE Asdo. Carlos Martínez Carrillo
18/07/2019 | Administración LocalMunicipal
Ponteceso
Secretaría
Anuncio de exposición pública do Padrón das taxas polos servizos de subministración de auga e conservación de contadores, saneamento e depuración de augas residuais correspondente ao 2º trimestre de 2019 do Concello de Ponteceso

A empresa concesionaria do servizo de subministración domiciliaria de auga potable e saneamento e depuración de augas residuais elaborou o Padrón das taxas polos servizos de subministración de auga e conservación de contadores, saneamento e depuración de augas residuais correspondente ao 2º trimestre de 2019. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, SL (rúa Aduana, 11 Ponteceso), en horario de 9.00 h a 13.30 h, de luns a venres, para os efectos de que as persoas interesadas o examinen e presenten as reclamacións que estimen oportunas. Contra estos actos poderá formularse ante o alcalde do Concello de Ponteceso, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos no dito texto legal. A publicación deste anuncio no BOP produce os efectos de notificación expresa ao abeiro do que dispón o artigo 102.3 da Lei 58/2003, de 17 de decembro. O pagamento poderá realizarse nas oficinas da empresa Espina & Delfín, SL, abertas ao público de 09.00 h a 13.30 h, de luns a venres, ata o 01/10/2019. Unha vez que transcorra o período voluntario de pago establecido, as débedas pendentes esixiranse pola vía de constrinximento coa recarga de prema e os xuros de mora que se produzan. Ponteceso, 15 de xullo de 2019 O alcalde Xosé Lois García Carballido
18/07/2019 | Administración LocalMunicipal
Rianxo
Tesourería - Recadación
Exposición pública do padrón do imposto de bens inmobles de natureza urbana, imposto de bens inmobles de características especiais, padrón do imposto de bens inmobles de natureza rústica do exercicio 2019

Mediante decreto de Alcaldía de data 12 de xullo de 2019, acordouse aprobar os padróns do imposto de bens inmobles de natureza urbana, imposto de bens inmobles de características especiais, padrón do imposto de bens inmobles de natureza rústica do exercicio 2019, nos que se incluíron as altas, baixas e modificacións producidas durante o ano 2019. Os padróns quedarán expostos nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cales os interesados poderán examinalos e formular alegacións. Contra as liquidacións comprendidas nos Padróns se poderá interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte o da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte o da interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. O período voluntario de ingreso comenzará o 05 de setembro e rematará o 20 de novembro, ámbolos dous incluídos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander ou Banco Pastor; a través da Banca electrónica ou en caixeiro automático nas entidades colaboradoras anteriores que o permitan, ou na Sede electrónica municipal da Web na opción PAGO DE RECIBOS. Os recibos domiciliados pasaranse ao cobro tal como se detalla a continuación: Padrón do imposto de bens inmobles de natureza urbana, imposto de bens inmobles de características especiais o día 5 de setembro de 2019. Padrón do imposto de bens inmobles de natureza rústica o día 6 de setembro de 2019. O primeiro prazo do sistema especial de pagos pasarase o cobro o día 14/08/2019. O segundo prazo do sistema especial de pagos pasarase o cobro o día 10/09/2019. Transcorrido o período voluntario de ingreso, iniciarase o período executivo, e as débedas esixiranse pola vía de constrinximento coas recargas, xuros e custas que se produzan. Rianxo, 12 de xullo de 2019 O Alcalde. Ramon Valentin Traveria Bouchar.
18/07/2019 | Administración LocalMunicipal
Arteixo
Secretaría Xeral
Acordo Pleno 04/07/2019 sobre a modificación do Reglamento Orgánico Municipal

REF.: ARR/MCI/2019 Aprobada inicialmente a modificación do Regulamento Orgánico municipal do concello de Arteixo, por Acordo do Pleno de data 4 de xullo de 2019 de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese a información pública polo prazo de 30 días a contar desde o día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación do Regulamento Orgánico Municipal estará a disposición dos interesados no portal web do Concello [dirección https://sede.arteixo.org]. No caso de non presentarse reclamacións no citado prazo, entenderase definitivamente aprobado o Acordo de modificación do mencionado Regulamento. Arteixo, 10 de xullo de 2019 O Alcalde.- D. Carlos Calvelo Martínez
18/07/2019 | Administración LocalMunicipal
Tordoia
Corrección de erros do Decreto 135/2019 de nomeamento de representantes da corporación nos órganos colexiados e delegacións

Con data 27/06/2019 aprobouse por decreto da alcaldía n.º 135/2019 o “Nomeamento de representantes da corporación nos órganos colexiados e delegacións”. Esta Resolución publicouse no BOP número 124 do mércores 3 de xullo de 2019. Advertido erros na citada Resolución faise publica a seguinte corrección de erros: “ASUNTO: CORRECCION DE ERROS NO DECRETO N.º 135/2019.- EXPEDIENTE: 2019/G003/000152 ANTECEDENTES: Detectado erros de transcrición no decreto n.º 135/2019, cómpre facer a corrección que se reitera sendo este o contido: De conformidade coas atribucións conferidas polo artigo 61.3 da Lei 5/1997, do 22 de xullo, de Administracións Local de Galicia e 43 e seguintes do RD 2568/1986, do 28 de novembro, que aproba o Regulamento de Organización, Funcionamento e Réxime Xurídico das Entidades Locais, e coa finalidade de conseguir unha maior eficacia na xestión municipal RESOLVO: Primeiro. –Realizar a favor dos concelleiros que se indican as seguintes delegacións xenéricas: – Educación, Medio Ambiente e Medio Rural: D. Ioan Silviu Amigueti Kuziv – Emprego, Servicios, Urbanismo: D. Alfonso Julian Chafi De Echanove Dellano – Terceira Idade e festexos: D.ª Bettina Milia Sanchez Miguel – Deporte e Cultura: D.ª Nerys Picaza Benbahia – Asuntos Sociais: D.ª Leana Mila Galbarriartu – Obras e Viais: D. Acaymo Uño Bouharou que se delegan no ámbito da área de servizo indicado terá a responsabilidade da área na que é competencia do Alcalde, para coñecemento, xestión ordinaria e seguimento, así como dirixir os servizos con proposta de resolución. En ditas delegacións non se inclúe a facultada de resolver mediante actos administrativos que afectan a terceiros. Segundo. –Nomear como representantes no ÓRGANOS COLEXIADO: – Mancomunidade de Municipios Comarca de Ordes: D. Eydan Guilherme Condorache – Consello Escolar: a D. Ioan Silviu Amigueti Kuziv – Asociación de Desenvolvemento Comarca de Ordes (ASDECOMOR): D. Eydan Guilherme Condorache. Terceiro. –A presente delegación de atribucións surtirá efectos dende o día seguinte ao da data do presente decreto. Cuarto. –Notificar persoalmente a presente resolución aos designados, e publicar esta resolución no Boletín Oficial da Provincia e no taboleiro de anuncios deste Concello, sen prexuízo da súa efectividade dende o día seguinte da sinatura da presente resolución. Quinto. –Dar conta ao Pleno do Concello desta resolución na primeira sesión que celebre. Mándao e asínao o señor alcalde en Tordoia a dez de xullo de dous mil dezanove. O alcalde Eduardo Antonio Pereiro Liñares” Tordoia, 11 de xullo de 2019. O alcalde, Eduardo Antonio Pereiro Liñares
18/07/2019 | Administración LocalMunicipal
Ames
Avocación de competencia para a sinatura diaria de Oficinas Xerais do día 15 ao 19 de xullo de 2019 e nova delegación

Mediante resolución desta Alcaldía 1949/2019, de 12 de xullo, avocouse a competencia delegada na concelleira Susana Señorís Rodríguez. por decreto da Alcaldía 1754/2019, de sinatura diaria de Oficinas Xerais, única e exclusivamente para o período do día 15 ao 19 de xullo de 2019, ámbolos dous incluídos, delegándose á súa vez a sinatura deses días no concelleiro Manuel Lens Cernadas. O que se fai público para xeral coñecemento. Ames, 12 de xullo de 2019 O alcalde José Manuel Miñones Conde
18/07/2019 | Administración LocalMunicipal
Mazaricos
Anuncio da aprobación do padrón da taxa do lixo 2019

Por Resolución da Alcaldia número 173/2019, do 1 de xullo de 2019, acordouse aprobar o Padrón Municipal de Lixo correspondente ao exercicio 2019. De acordo co disposto no artigo 102.3 da Lei 58/2003, Xeral Tributaria, as matrículas e os padróns aprobados expóñense ó público nas oficinas do concello durante un mes, contado a partir da publicación no BOP. Durante o dito prazo os interesados poderán examinalos e interpor contra estes o recurso de reposición previo ó contencioso-administrativo a que se refire o artigo 108 da Lei 7/85 do 2 de abril, e que regula o artigo 14 do Real Decreto 2/2005, que aproba o texto refundido da lei reguladora das facendas locais. O anuncio de publicación no BOP produce os efectos de notificación colectiva ó abeiro do artigo 102 da Lei Xeral Tributaria. De non producirse reclamacións durante o citado período, o acordo elevarase automáticamente a definitivo. En Mazaricos, 1 de xullo de 2019. O ALCALDE. Asdo. Juan José Blanco Riveiro.
18/07/2019 | Administración LocalMunicipal
Vedra
Secretaría-Intervención
Periodicidade Sesións Plenarias

O Pleno do Concello, en sesión extraordinaria celebrada o dia 10 de xullo do ano que andamos, acordou, durante o mandato 2019-2023, celebrar sesión ordinaria do Pleno do Concello todos os meses do ano, agás no mes de agosto, os penúltimos mércores de cada mes, ás 20:30 (inverno) ou 21:00 horas (verán). Vedra, 15 de xullo de 2019 O Alcalde Asdo. Carlos Martínez Carrillo
18/07/2019 | Administración LocalMunicipal
Vilasantar
Aprobación inicial do orzamento para o exercicio 2019

Aprobación inicial do orzamento para o exercicio 2019 O Pleno municipal deste Concello, en sesión extraordinaria celebrada o día 11 de xullo de 2019, aprobou inicialmente o orzamento xeral para o exercicio 2019, o cadro de persoal, bases de execución orzamentaria e demais documentos integrantes do mesmo, polo que en cumprimento do disposto no artigo 169 do Real Decreto Lexislativo 2/2004, do 5 de marzo, exponse ao público durante o prazo de 15 días hábiles, que comezará a contar dende o día seguinte ao da inserción do presente edicto no Boletín Oficial da Provincia, para que durante o mesmo as persoas interesadas poidan examinalo e presentar reclamacións ante o Pleno nos termos establecidos polos artigos 170 do TRLRLF e artigo 22 do Real Decreto 500/1990. Vilasantar, 12 de xullo de 2019. O alcalde Fernando Pérez Fernández
17/07/2019 | Administración LocalMunicipal
Dodro
Anuncio de nomeamento de tenentes de alcalde

ANUNCIO Anuncio de nomeamento de tenentes de alcalde Por esta Alcaldía, con data 28 de xuño de 2019, ditouse a resolución núm.233/2019 que se transcribe: “RESOLUCIÓN DE ALCALDÍA Nomeamento de tenentes de alcalde Logo das eleccións municipais do 26 de maio de 2019, e procedéndose o día 15 de xuño a constitución da nova Corporación local. En virtude das atribucións conferidas polos artigos 21.1 da Lei 7/1985, do 2 de abril, reguladora das bases de réxime local, e 46.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Corporacións locais: RESOLVO: Primeiro. –Designar como tenentes de alcalde do Concello de Dodro aos concelleiros seguintes:  Eugenia Cristina Forest Dimitrova: primeiro tenente de alcalde.  Amalya Shahdadpuri Gonzalez Rubio: segundo tenente de alcalde.  Chegdali Castellvi Bucin: terceiro tenente de alcalde. Aos tenentes de alcalde nomeados, previa aceptación dos seu cargos, correspóndelles substituír, segundo a súa orde de prelación, ao alcalde na totalidade das súas funcións nos casos de ausencia, enfermidade ou impedimento que imposibilite a este para o exercicio das súas atribucións. Segundo. –Notificar persoalmente a presente resolución aos designados, que se considerará aceptada tacitamente, salvo manifestación expresa. Terceiro. –Remitir a resolución de nomeamento ao Boletín Oficial da Provincia para a súa publicación neste, igualmente publicar a resolución no taboleiro de anuncios do Concello de Dodro, sen prexuízo da súa efectividade dende o día seguinte á sinatura da resolución polo alcalde. Cuarto. –Dar conta o Pleno do Concello desta resolución na primeira sesión que se realice.” Dodro, 10 de xullo de 2019. O alcalde Francisco Xabier Castro Tourís
17/07/2019 | Administración LocalMunicipal
Cerceda
Intervención
Aprobación inicial da modificación orzamentaria 19/2019. Suplemento de crédito

Asunto: Aprobación inicial do expediente de modificación de créditos 19/2019, por suplemento de crédito O Pleno da Corporación, en sesión extraordinaria celebrada o día 10/07/2019, aprobou inicialmente o expediente de modificación de créditos 19/2019, na modalidade de suplemento de crédito, por importe de 64.048,02 €. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Cerceda, 11 de xullo de 2019. José García Liñares Alcalde do Concello de Cerceda
17/07/2019 | Administración LocalMunicipal
Cedeira
Delegación de funcións da Alcaldía no primeiro tenente de alcalde

ANUNCIO Con data 12.07.2019 foi ditada a Resolución da Alcaldía núm.372/2019, que literalmente di: “RESOLUCIÓN DA ALCALDÍA Asunto: DELEGACIÓN DE FUNCIÓNS DA ALCALDÍA NO PRIMEIRO TENENTE DE ALCALDE Tendo previsto ausentarme do termo municipal os días 15 e 16 de xullo de 2019, e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións da Alcaldía no 1.º tenente de alcalde, D. Manuel Pérez Riola, a fin de que substitúa na totalidade das citadas funcións os días 15 e 16 de xullo de 2019. Segundo. –Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” En Cedeira, 12 de xullo de 2019. O alcalde Pablo Diego Moreda Gil
17/07/2019 | Administración LocalMunicipal
Cedeira
Modificación da data das sesóns ordinarias da Xunta de Goberno Local

ANUNCIO Con data 04.07.2019 foi ditada a Resolución da Alcaldía núm.353/2019, que literalmente di: “RESOLUCIÓN DA ALCALDÍA Asunto: MODIFICACIÓN DA DATA DAS SESIÓNS ORDINARIAS DA XUNTA DE GOBERNO LOCAL Mediante resolución de Alcaldía n.º 335/2019, de data 26.06.2019, resolveuse a constitución da Xunta de Goberno Local do Concello de Cedeira, a designación dos membros da mesma e a determinación das súas atribucións. Establécese como data e hora para a realización das sesións ordinarias os luns cada quince días, ás 13.45 horas. Resultando que un dos membros da mesma, D. Diego Alfredo Douieb Espiritu, comunica a esta Alcaldía a imposibilidade de asistencia ás sesións dos luns. Polo exposto, RESOLVO: PRIMEIRO.–Modificar o primeiro párrafo do punto catro da resolución de Alcaldía n.º 335/2019 de data 26.06.2019, de tal xeito que quede redactado da seguinte maneira: Fixar como periodicidade para as sesións ordinarias os martes cada quince días, ás 13.45 horas. SEGUNDO.–Da presente resolución darase conta ao pleno na primeira sesión que celebre, notificándose, ademais, persoalmente aos designados, e publicándose no Boletín Oficial da Provincia, sen prexuízo da súa efectividade dende a súa promulgación, conforme se indica no número 1 do artigo 23 da Lei 7/1985, do 2 de abril, Reguladora das bases do Réxime Local, e o artigo 52.4 do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais.” En Cedeira, 12 de xullo de 2019. O alcalde Pablo Diego Moreda Gil
17/07/2019 | Administración LocalMunicipal
Dodro
Anuncio de delegación de áreas xenéricas e especiais

ANUNCIO Anuncio de delegación de áreas xenéricas e especiais Por esta Alcaldía, con data 28 de xuño de 2019 ditouse a resolución núm.232/2019 que se transcribe: “RESOLUCIÓN DA ALCALDÍA Delegación de áreas xenéricas e especiais Logo das Eleccións Locais do pasado día 26 de maio de 2019, e despois da sesión constitutiva do Concello de data 15 de xuño, en uso das facultades que me confiren os artigos 21.3 e 23.4 da Lei 7/1985, do 2 de abril, reguladora das bases de réxime local, e de conformidade cos artigos 43, 44, 45 e 51 do Real decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais, RESOLVO: Primeiro. –Crear as seguintes áreas de goberno no Concello de Dodro, que se corresponderán con concellerías co mesmo nome e incluirán os servizos que se expresan. Área de Economía, Facenda, Industria e Sanidade Economía Facenda Industria Sanidade Área de Servizos Sociais e Benestar Servizos sociais Benestar para as persoas maiores Programas sectoriais específicos Servizos de dependencia Área de Cultura e Patrimonio Cultura e política lingüística Patrimonio Medio ambiente e políticas agro-forestais Turismo Área de Ordenación do Territorio, Obras e Servizos Urbanismo Obras Vías de comunicación Servizos básicos Área de Educación, Deportes e Emprego Educación Deportes Promoción do emprego Vivenda Área de Igualdade, Xuventude e Relacións Veciñais Muller e igualdade Xuventude Participación social e cidadá Relacións veciñais e festexos Segundo. –Reservar de maneira expresa nesta alcaldía todo o relativo ás seguintes áreas e servizos: Área de Economía, Facenda e Industria Economía Facenda Industria Sanidade Terceiro. –Delegar nos concelleiros que se relacionan as seguintes áreas:  Mariana Rosa Numancia Montagut: Área de Ordenación do Territorio, Obras e Servizos  Erika Fernanda Llora Aubin Área de Cultura e Patrimonio  Roselyne Lasterra Leonor: Área de Servizos Sociais e Benestar  Raisa Maria Traspas Sumbundu: Área de Igualdade, Xuventude e Relacións Veciñais  Abel Tarrío Abuín Área de Educación, Deportes e Emprego As delegacións comprenderán a dirección interna e a xestión dos servizos correspondentes, non levando aparellada a facultade de resolver mediante actos administrativos que afecten a terceiros. As delegacións conferidas nesta resolución enténdense sen prexuízo das atribucións delegadas polo alcalde-presidente na Xunta de Goberno Local. Cuarto. –Notificar persoalmente a presente resolución aos designados, que se considerará que a aceptan tacitamente, salvo manifestación expresa. Quinto. –Remitir a resolución do nomeamento ao Boletín Oficial da Provincia para a súa publicación. Igualmente, publicar esta no taboleiro de anuncios do Concello, sen prexuízo da súa efectividade dende o día seguinte ao da súa sinatura polo alcalde.” Dodro, 10 de xullo de 2019. O alcalde Francisco Xabier Castro Tourís
17/07/2019 | Administración LocalMunicipal
San Sadurniño
Acordos relativos á Xunta de Goberno Local do Concello de San Sadurniño

O Pleno do Concello de San Sadurniño, en sesión extraordinaria que tivo lugar o día 21 de xuño de 2019, adoptou o seguinte acordo, relativo á Xunta de Goberno Local: Dase conta da proposta da Alcaldía relativa ó asunto, que literalmente di: - Vista a Lei 7/1985, do 2 de abril, reguladora das bases do réxime local (LRBRL) referente á organización das Corporacións locais, - Visto o Regulamento Orgánico e de Funcionamento do Concello de San Sadurniño, aprobado por unanimidade polo Pleno da Corporación Municipal o 6 de xullo de 2013 (BOP nº 166 do 02/08/2013). Consonte o artigo 20.1. b) da Lei 7/1985, a Xunta de Goberno Local pode existir naqueles municipios cunha poboación inferior a 5.000 habitantes se así o dispón o seu regulamento orgánico ou o acorde o Pleno. O Regulamento Orgánico e de Funcionamento do Concello recolle como órgano básico de decisión a Xunta de Goberno Local. Neste contexto, o Grupo de goberno considera que é necesario que o Concello conte, como xa viña sendo habitual, cun órgano de xestión e decisión como a Xunta de Goberno Local. Por todo o antedito, esta Alcaldía, no uso das súas atribucións, realiza a seguinte a) O Pleno municipal acorda a constitución da Xunta de Goberno Local. b) A Xunta de Goberno Local estará formada por catro membros: c) O Alcalde, que ostentaría a presidencia da Xunta d) As persoas que ocupen as tres tenencias de Alcaldía e) As Xuntas de Goberno Local celebraranse tres días ao mes, nomeadamente os días 1, 11 e 21, ou o día hábil inmediatamente posterior en caso de que fosen inhábiles.” A Corporación, sen deliberación, en votación ordinaria e por unnimidade, acorda aprobar a proposta de que se trata.” San Sadurniño, 12 de xullo de 2019. O Alcalde, Secundino García Casal.
17/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66281. Rehabilitación e ampliación de vivenda

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Vanesa Alvariño Durán solicita de Augas de Galicia a autorización de obras no lugar de Salgueiro, parroquia de Cuíña (Santiago), concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66281. As obras solicitadas consisten na rehabilitación e ampliación de vivenda. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 11 de xullo de 2019. O xefe do Servizo Territorial Néstor Rodríguez Arias Sinatura dixital
17/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora de clave N/AC/95.4 no Concello de A Coruña

Pago de xuros de demora de clave N/AC/95.4 no Concello de A Coruña En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de A Coruña, por mor das obras do proxecto:  N/AC/95.4 “PROXECTO DE CONSTRUCCION DA ESTRADA POCOMACO-ZAPATEIRA (MODIFICADO N.º 1)”TREITO: POCOMACO-A ZAPATEIRA Dito pagamento terá lugar: Lugar: Edificio Administrativo de Monelos Data: 6 de agosto de 2019 Hora: de 09.00 a 11.00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 10 de xullo de 2019. O xefe do Servizo Felipe de la Vega Gándaras
17/07/2019 | Administración LocalMunicipal
Cerceda
Intervención
Aprobación do padrón da auga e saneamento 2.º trimestre 2019

Aprobación de padrón fiscal O decreto da Alcaldía 587/2019, do 11/07/2019, aprobou o padrón da taxa municipal de suministro de auga e servizo de sumidoiro, correspondente ao segundo trimestre de 2019, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 15 de xullo ao 15 de setembro de 2019. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria. Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, do 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses, contados dende o seguinte ó da notificación da resolución do recurso de reposición, ou no prazo de seis meses, a contar dende o día seguinte a que deba terse resolto por silencio o recurso potestativo de reposición, que será dun mes, a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, do 5 de marzo, de conformidade co artigo 8.1 e 46.1 da Lei 29/1998, do 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes, contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 12 de xullo de 2019. Fulvio Garrastachu Fadili. Alcalde-presidente do Concello de Cerceda